Gexan Alfaro

Gexan Alfaro, izengoitiz Lantziri (Urepele, 1941eko uztailaren 21a) Nafarroa Behereko euskal idazlea eta kazetaria da. Euskaltzain urgazlea da 1975etik.

Bizitza 
Gexan Alfaro Urepelen jaio zen 1941eko uztailaren 21ean. Angelura joan zen bizitzera gaztetan, eta Baionan aritu zen lanean, liburu-saltzaile eta editore gisa. Elkar argitaletxearen sortzaileetako bat izan zen; bizitza profesional gehiena argitaletxe horretan iragan zuen. Haurrentzako kantu anitz sortu zituen, ikastolen eta argitaletxeen hastapenetan. Seaskan ere inplikatu zen anitz; lehendakari ere izan zen, 1986-1987 bitartean. Seaskaren Xalbador kolegioaren bultzatzailea izan zen; gisa hartan, ikastolako ibilbidea 2 urtetik 18 urtera artekoa izateari atea ireki zion. 1990eko hamarkada hasieran, preso egon zen urte batez, errefuxiatu batzuei aterpea emateagatik. Presondegitik astero igortzen zituen bertso sorta berriak, eta Ekaitza astekariak argitaratzen zizkion.

Lanak

Haur eta gazte literatura 
 Eusko artzaina, 1986, Elkar
 Otsoño eta xuriko, 1986, Elkar
 Oxpin eta Lapatin, 1986, Elkar)
 Piarres baratzezaina eta bi amerikanoak, 1986, Elkar, bi liburukitan argitaratua

Itzulpenak 
 Bernard Lavielle Irena...hitzemana, 1996, Elkar, .

Erreferentziak

Kanpo estekak 
 Gexan Alfaro literaturaren zubitegian

Nafarroa Behereko idazleak
Euskal idazleak
Urepeldarrak
Euskaltzain urgazleak
Seaskako_lehendakariak